તે વખતે જ ફરદીન ઉર્ફે ગેડો મનસુરી અને તેના પિતા ઇકબાલભાઇ ઉપરાંત બે બાઇક પર મળી છ જેટલા લઘુમતિ સમાજના શખ્સો આવ્યા હતા. જેમાં પરિણીતાને ફોન કરવાની બાબતમાં સમાધાન થયુ હોવા છતાં ગેડાને કેમ બોલાવેલ છે તેમ કહેતા મામલો બિચકયો હતો. જે મામલાની જાણ લઘુમતિ સમાજના લોકોને તેમજ સગર સમાજના લોકોને થતા બંને સમાજના જૂથો સામસામે આવી ગયા હતા અને સામસામે પથ્થરમારો કરતા વડાલીમાં તંગદિલી ભર્યો માહોલ સર્જાયો હતો. ઘટના અંગે વડાલી પોલીસને જાણ થતા પોલીસની ટીમોએ એકત્ર થયેલ ટોળાઓને વિખેરવા અને મામલો થાળે પાડવા પ્રયાસ કર્યો હતો. પરંતુ બંને જૂથો દ્વારા સામસામે પથ્થરમારો કરાતા બે પોલીસકર્મીઓને ઇજાઓ પહોંચી હતી.